
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind modificarea art. 1 din Hotărârea Consiliului Local al Municipiului Focşani 

 nr. 45/2011 privind aprobarea utilizării, în anul 2011, a  excedentului bugetului local rezultat la încheierea exerciţiului bugetar a anului precedent

             Consiliul local al Muncipiului Focşani, judeţul Vrancea, întrunit în şedinţă extraordinară,

            -analizând proiectul de hotărâre iniţiat de Primarul Municipiului Focşani, prin care se propune modificarea art.1 din Hotărârea Consiliului Local al Municipiului Focşani nr. 45/2011 privind aprobarea utilizării, în anul 2011, a excedentului bugetului local rezultat la încheierea exerciţiului bugetar al anului precedent, raportul comun întocmit de Direcţia economică şi Serviciul investiţii, administrarea fondului locativ, înregistrat la nr.10426/22.02.2011;

            -vazand avizul favorabil al Comisiei pentru buget, finanţe, investiţii, liberă initiaţivă, economic şi servicii publice;

            -în conformitate cu prevederile art.58 alin.(1) din Legea nr. 273/2006  privind finanţele publice locale, cu modificările şi completările ulterioare;

           -în baza art.36 alin (1) si (2) lit.”b”, alin (4) lit „a”, precum şi în temeiul art . 45 alin.(1) şi (2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare;

HOTĂRĂŞTE:

               Art. 1 Se aprobă modificarea art.1 din  Hotărârea Consiliului Local al Municipiului Focşani nr. 45/2011 privind aprobarea utilizării, în anul 2011, a excedentului bugetului local rezultat la încheierea exerciţiului bugetar al anului precedent, în sensul majorării sumei repartizate pentru finanţarea secţiunii de dezvoltare cu 415.912,32 lei din care pe obiective de investiţii : 27.000 lei  pentru Căminul pentru persoane vârstnice şi 388.912,32 lei pentru Recalificare urbană perimetru istoric şi gradină publică Focşani şi diminuării sumelor repartizate pentru acoperirea temporară a golurilor de casă provenite din  decalajele între veniturile şi cheltuielile secţiunilor de funcţionare şi dezvoltare în anul curent, precum şi pentru acoperirea definitivă a eventualelor deficite ale secţiunilor de funcţionare şi dezvoltare, după caz, la sfârşitul exerciţiului bugetar cu 415.912,32 lei.  

             Art.2 Se împuterniceşte Direcţia economică, prin Serviciul buget contabilitate, să procedeze la introducerea modificărilor în Bugetul general al Minicipiului Focşani pe anul 2011.

              Art.3 Prezenta hotărâre va fi comunicată de către Direcţia administraţie publică locală, compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia Economică şi Serviciul investiţii, administrarea fondului locativ.

             PREŞEDINTE DE ŞEDINŢĂ,

                       Vrâncianu Gicu

                                                                                                         CONTRASEMNEAZĂ,

                                                                                                   SECRETARUL MUNICIPIULUI 

                                                                                                                         FOCŞANI
                                                                                                              Corhană Eduard Marian

Municipiul Focşani, 29 martie 2011

